Slovenská bejzbalová federácia

náhľad|Sídlo na Junáckej 6 v Bratislave

**Slovenská bejzbalová federácia** (skr. **SBF**) alebo **Slovenská baseballová federácia**
je riadiacim orgánom bejzbalu na Slovensku. Vznikla v roku 1991. Je riadnym členom Medzinárodnej bejzbalovej federácie (WBSC), Európskej bejzbalovej konfederácie (WBSC Europe) a takisto aj Konfederácie športových zväzov SR (KŠZ SR).

## História
* Rok 1991
Dňa 23. marca 1991 teda pred 30-timi rokmi sa uskutočnil prvý baseballový zápas BBL – Bratislavskej baseballovej ligy. Proti sebe v  predkole nastúpili družstvá Bumble-Bees Bratislava a Ekonóm Indians Bratislava. 

Zavŕšilo sa tak veľké úsilie vtedy najmä nadšencov baseballu na Slovensku mať vlastnú súťaž v tomto pre nás úžasnom športe, ktorý má svoje domovské miesto hlavne za „veľkou mlákou“.

„Po prvýkrát sme sa zišli oficiálne 17.1.1991. Tu sme sa dohodli na našom názve BBL a na systéme súťaže. Čiže dátum vzniku baseballu na Slovensku je 17.1.1991.

Prvú tlačovku sme mali 13.3.1991. Hoci sme boli v početnej prevahe oproti novinárom, vzbudili sme väčší záujem ako sme predpokladali“

Citované z pera Branislava Strečanského, vtedajšieho prezidenta BBL ako to opísal v prvej baseballovej ročenke ´91.

Prvého ročníka súťaže BBL sa zúčastnilo 7 seniorských družstiev: Ekonóm Indians Bratislava, Flying Panthers Trnava, Bumble-Bees Bratislava, STU Bratislava, KŠÚ Felo Bratislava, Ekonóm Dravce Bratislava a Ball-Busters Bratislava. V rovnakom poradí sa družstvá aj umiestnili v súťaži.

Konečné poradie BBL 1991	Družstvo
1.	Ekonóm Indians Bratislava
2.	Flying Panthers Trnava
3.	Bumble Bees GIH Bratislava
4.	STU Bratislava
5.	KŠU Felo Bratislava
6.	Ekonóm Dravce Bratislava
7.	Ball Busters GIH Bratislava

Štyri z týchto družstiev zároveň odohrali aj juniorskú súťaž. Tiež sa odohrala žiacka súťaž, v ktorej sa predstavilo päť družstiev.

Seniorská a juniorská súťaž sa odohrala na škvárovom ihrisku na Bajkalskej ulici pri dnes už neexistujúcej nafukovacej hale (na jej mieste stojí dnes Športová hala Elán). Tiež už neexistuje škvárové ihrisko – dnes je z neho trávnatá tréningová plocha. Nenájdete už ani vychýrené „stánky“ na autobusovej stanici Bajkalská, kde sme si pred a po zápasoch kupovali občerstvenie. Na mieste stánkov a stanice sa dnes vypínajú Tri veže. 

Zaujímavosťou je , že žiadne z družstiev (pod svojim bývalým názvom) už dnes neexistuje. Niektorí hráči z prvej sezóny, ale stále aktívne hrajú alebo rozhodujú či zapisujú prípadne sa podieľajú na fungovaní súčasného slovenského baseballu ako tréneri a funkcionári. 

Bol to skvelý štart organizovaného baseballu na Slovensku. Asi nikto nezabudne na prvú sezónu a veľa z nás si aj s nostalgiou spomenie na škvárové ihrisko. A najmä na to: „Že odev (rozumej dres), ktorý raz bol na škvárovom ihrisku oblečený nikdá už bielym sa viac nazývati nemohol.“ (Dokonca ani s použitím obrovskej bieliacej sily známych pracích práškov!)

Tridsať rokov prešlo ako voda. Dnes sa hrá baseball na Slovensku na vyššej úrovni aj na lepších ihriskách. Taktiež materiálne aj finančné vybavenie družstiev je neporovnateľné. Spomienky a zážitky z prvých zápasov a z prvej „naozajstnej“ baseballovej súťaže nám zostanú a tým neskôrnarodeným, čo ich nemohli zažiť ich pripomíname aspoň takýmto spôsobom.

(Zdroj: Ročenka BBL 1991)

## Súťaže
* SBF - Extraliga: 10 tímov (z toho 6 slovenských) (2025)
* SBF - 1. liga: 5 tímov (2025)
* SBF - Liga U23: 3 tímy (2025)
* SBF - Liga U18: 2 tímy (2025)
* Liga kadetov U15: 7 tímov (z toho 4 slovenské) (2025)
* Liga žiakov U13: 5 tímov (2025)
* Liga U11: 7 tímov (z toho 4 slovenské) (2025)
* Liga U9: 6 tímov (z toho 4 slovenské) (2025)

## Kluby
* BC Slovan Bratislava
* BK Apollo Bratislava
* Spiders Bratislava
* Fighting Flies Bratislava
* Bratislava Phoenix
* Angels Trnava
* BK Desperados Levice
* 1. BK Košice
* Akademik Košice
* BK Nitra
* Outmen Skalica
* Pegasus Trenčín
* Toreros Topoľčany
* Mohycans Svätý Jur
* Tornádo Piešťany
* Horses Prešov
* Gladiators Prievidza
* Spišskí Rytieri Spišská Nová Ves
* BK Zvolen
* Šasi Žilina
* BK Maceitos Jelka
* Golden Lions Jelka

## Pozri aj
* Slovenská softbalová asociácia
* Slovenské národné bejzbalové družstvo mužov

## Externé odkazy
* Oficiálna stránka SBF 
* SBF na stránke medzinárodnej bejzbalovej federácie 
* SBF na stránke Európskej bejzbalovej konfederácie  
* SBF na stránke www.sportslovakia.sk
* Kronika Slovenského športu


Kategória:Národné bejzbalové zväzy
Bejzbal
Kategória:Organizácie založené v 1991